Ka shumë pak përvoja në futboll që të ngjallin më shumë emocion sesa t'i dëgjosh tifozët e Liverpoolit duke e kënduar "Ju kurrë nuk do të ecni vetë" në tribunën e famshme "Kop" të stadiumit Anfield.
E diela në mbrëmje i ofroi pikërisht ato çaste emocionesh që të shkaktojnë të rrëqethura në gjithë trupin, transmeton Gazeta Express.
Kjo nuk ishte ndeshja e parë në Angli që e mirëpriti kthimin e tifozëve në stadiume. Ishte ndeshja numër 27-të në një listë që nisi të mërkurën në Carlisle United.
Dyqind e 71 ditë pasi u këndua për herë të fundit në këtë stadium, në një ndeshje të Ligës së Kampionëve kundër Atletico Madridit në fillim të pandemisë, 2.000 tifozë të Liverpoolit e kënduar atë me plot pasion para ndeshjes kundër Wolves të dielën.
"M'u rrëqeth trupi", tha trajneri i Liverpoolit, Jurgen Klopp, pas fitores 4:0.
"Nuk kisha ide çfarë të prisja kur ata filluan të këndojnë 'Ju kurrë nuk do të ecni vetë'. Ta dëgjjosh këtë pas 10 muajve ishte shumë emocionale", shtoi ai.